1. **Fejvadászok csoport feladatai**

Szipókás Szili, nagy molnárpoloska az I. osztály játékosa. Csapatot szeretne váltani.

* A Vadvízi Vadászok Kft. munkatársaként segíts elkészíteni a játékos adatlapját!
* Gyűjtsétek össze a netről a nagy molnárpoloska élőhelyéről, életmódjáról található információkat!
* Segít az adatlapsablon és a kitöltési útmutató!

Kitöltési útmutató Szipókás Szilárd adatlapjához

A lap bal oldalán a kép alatt ikonok láthatóak, ahova beírhatjátok az elérhetőségeket: a lakhely, telefonszám, postacím és honlapcím. Ezek kitöltése választható, a fantáziátokra van bízva.

A kérdésekhez az alábbi információkat kell beírnotok:

**Élőhelye?**

* Hol él ez az élőlény?

**Milyen testrészei teszik bajnokká a „vízen járás”-ban?**

* A „vízen járás”-hoz, életmódjához módosult testrészek pontos neve és különleges tulajdonságaik rövid leírása.

**Új pályája iránti igényei**

* Milyen élőhelyen érzi jól magát ez az állat?

**Van-e speciális étrendje? Miből áll?**

* táplálékok felsorolása

|  |  |  |  |  |
| --- | --- | --- | --- | --- |
|  | | |  | Szipókás  Szilárd |
| Élőhelye?Milyen testrészei teszik bajnokká a „vízen járás”-ban?Új pályája iránti igényeiVan-e speciális étrendje? Miből áll? |
|  |  | |
|  |  |  |
|  |  | |
|  |  |  |
|  |  | |
|  |  |  |
|  |  | |
|  |  |  |
|  |  | |  |

1. **Menedzserek csoport feladatai**

Poloska Pál tulajdonos tárgyalásokat kezdett Pável Poloska cseh edzővel. Szeretné rábeszélni, irányítsa a csapat felkészülését a bajnokságra. A Vadvízi Vadászok Kft. megbízottjaként elutaztok lakhelyére.

● Nézzetek utána, hol szeretnek a molnárpoloskák élni!

● Gyűjtsétek össze a kedvező környezeti tényezőket!

● Győzzétek meg Pável Poloskát arról, hogy megéri idejönni és elvállalni ezt a munkát!

● Érveljetek, miért olyan jók a lehetőségek ennél a csapatnál! A lap alján találtok néhány ötletet ehhez.

Az érvelést segítő ötletek – környezeti tényezők:

* ideális a víz hőmérséklete
* kellemes, szélcsendes az időjárás
* ideális méretű a nyílt vízfelület
* a csapattársak befogadóak

A kerettörténethez kapcsolódóan további szempontok:

* az öltözők minősége
* a lelátó befogadóképessége
* a megközelíthetőség (Hogyan lehet odajutni?)
* a szállás minősége

1. **Morzsázók csoport feladatai**

Az edzőtábori felkészülés kulcsa a megfelelő élelmezés. Poloska Pál tulajdonos felkéri   
Dr. Molnár Csíborka dietetikust, dolgozzon ki egy heti étrendet a csapattagok számára! Ő azonban elfoglaltságaira hivatkozva Nektek adja át a megbízást.

* Járjatok utána, mit eszik a nagy molnárpoloska!
* Készítsetek heti menüt a csapatnak!
* Használjátok a *Heti Étrend* című nyomtatványt!

|  |  |  |  |  |  |  |  |
| --- | --- | --- | --- | --- | --- | --- | --- |
| **HETI ÉTREND**  **Pocsolya SC Kőrös ér edzőtábor: 20\_\_. június 1–7.** | | | | | | | |
|  | ***HÉTFŐ*** | ***KEDD*** | ***SZERDA*** | ***CSÜTÖRTÖK*** | ***PÉNTEK*** | ***SZOMBAT*** | ***VASÁRNAP*** |
| **reggeli** |  |  |  |  |  |  |  |
| **tízórai** |  |  |  |  |  |  |  |
| **ebéd** |  |  |  |  |  |  |  |
| **uzsonna** |  |  |  |  |  |  |  |
| **vacsora** |  |  |  |  |  |  |  |

1. **Ellenőrök csoport feladatai**

ABelvízi Tócsa Vízikorong bajnoksághelyszínére ellenőrök érkeznek.

Feladatuk a pálya minőségének ellenőrzése, majd a szükséges tanúsítvány kiállítása.

Vizsgáljátok meg a pálya vizét! Ehhez először töltsetek ki belőle egy pohárral!

A vizsgálat közben töltsétek ki a táblázatot (Ellenőrök vizsgálati naplója)!

* Először érzékszerveitekkel vizsgáljátok meg! (tisztaság, illat, szín)
* Mérjétek meg a hőmérsékletét!
* Óvatosan helyezzetek a víz felületére egy gemkapcsot a következő módon! (felületi feszültség vizsgálata)
* Egy poharat – nagyon alapos öblítés után! – töltsetek meg vízzel!   
  Az alapos tiszta vizes öblítés azért fontos, mert ha mosogatószer akár minimális mennyiségben is jelen van, nem fog sikerülni a játék.
* Egy gemkapcsot hajlítsatok szét L-alakra, ez lesz a segédeszközünk.
* Az L-alakú segédeszköz egyik szárát tartsátok két ujjatok között függőleges állásban.
* A segédeszköz vízszintes szárán fektessetek keresztbe egy másik gemkapcsot, ezt próbáljuk majd a víz felületére tenni.   
  *Fontos, hogy ez a második gemkapocs teljesen száraz legyen.*
* Ha most a segédeszközt lassan lesüllyesztitek a vízbe, akkor – ha ügyesek vagytok – a vízszintes helyzetű gemkapocs fent marad a víz színén, s a segédeszközt ügyesen ki lehet bújtatni alóla.

*Ha nem sikerült (vagyis elsüllyedt a gemkapocs), keressetek egy másikat (szárazat!), törölgessétek meg a segédeszköz „vízszintes” szárát is, s kezdjétek elölről.*

* Mi történik, ha egy csepp mosogatószert adunk a vízhez? (felületi feszültség vizsgálata mosogatószerrel)

**Ellenőrök vizsgálati naplója**

|  |  |
| --- | --- |
| **Megfigyelési/mérési szempontok** | **Tapasztalat/eredmény** |
| **a víz tisztasága** |  |
| **a víz illata** |  |
| **a víz színe** |  |
| **a víz hőmérséklete** |  |
| **felületi feszültség vizsgálata gémkapoccsal** |  |
| **felületi feszültség vizsgálata gémkapoccsal és 1 csepp mosogatószerrel** |  |